open-index/open-wikipedia-markdown huggingface dataset:
Кронова болест

**Кронова болест** е неспецифичен хронично воспалителен процес на тенкото црево што се одликува со стеснување на тенкото црево поради воспаленија, а може да се јави и на дебелото црево.

Кај оваа болест се јавуваат многу ранички, чиреви на ѕидот на цревото (улцерации) кои меѓу себе се одделени со здрав ѕид, понекогаш се јавуваат и анални фисури, се чувствуваат повремени или трајни болки проследени со многу празнења (до 40 дневно), лажни нагони за во тоалет, во изметот има многу слуз, често и крв и кашасти состојки. Се губи доста во тежина, се слабее брзо и слично.

## Симптоми и преглед
Хроничните автоимуни заболувања како улцерозниот колит, грануломатозниот колит или Кроновата болест се долготрајни хронични заболувања што се проследени со слузести и слузесто-крвави празнења, со грчеви и болки во стомакот.

Симптомите при овие заболувања се пролив или запек, слуз или крв во изметот, прекумерно испуштање гасови, кркорење на цревата итн. При манифестација на секој од овие симптоми, а особено при крв во изметот, треба веднаш да се оди на лекар и да се дијагностицира за што се работи. Прогласување априори хемороиди од болниот или од матичниот лекар и давање терапија на невидено е голема грешка затоа што тука можат да се превидат многу сериозни заболувања и да се пропушти оптималната фаза за лекување. Треба да се направи ректален преглед, а потоа да се преземат другите анализи: ректоскопијата, колоноскопијата, иригографија, ехо-томографијата, биопсија, испитување на изметот на паразити и бактерии, лабораториски анализи и на основа на овие сознанија се поставува дијагноза и почнува терапијата.

## Превентива
Употребата на животински масти, лути храни со многу зачини, алкохол, мешункаста храна што создава многу гасови треба во акутната фаза да се избегнува. Не треба да се јадат сувомесни производи, особено чадени, пикантни сосови и сл. Треба храната повеќе да биде варена, а помалку пржена и печена. Производи од ориз, компир, особено компир-пире, пасирани моркови, пилешко месо, млечни производи, особено јогурт, кравјо сирење треба да се употребуваат во акутната фаза за полека да се премине на друга храна, но во помали количества. Храната треба добро да се џвака. Треба да се јаде повеќепати на ден по помали количества, а не одеднаш големи порции што цревата не можат да ги преработат.

## Лекување
За Кроновата болест не постои специфична медикаментозна или хируршка терапија. Најефикасни медикаменти се антиинфламаторните лекови (кортикостероиди, аминосалицилати и имуносупресиви), а по потреба се применуваат и други лекови.

Ако се работи за улцерозен колит или за Кронова болест, почетното лекување е со соодветни лекови со медикаментозни клизми, надоместување на електролитите и белковините и со тоа во голем процент се постигнува долгогодишна ремисија. Ако дојде до компликации - преплет на цревата, масивно крвавење, појава на стенози и фистули, тогаш се препорачува хируршка интервенција.

## Наводи

Категорија:Болести на системот за варење
Категорија:Автоимуни болести
Категорија:Воспаленија
Коселска Река

**Коселска Река** или **Опејничка Река** — река во Северозападна Македонија која извира од западните падини на Плакенска Планина на височина од 1.070 м, а се влева во Охридското Езеро на височина од 693 м под името **Даљан** во истоимената населба на источниот крај на Охрид. Вкупната должина на речниот тек изнесува 66 км, има вкупен пад од 377 м, и просечен пад од 5,71&nbsp;‰. Сливот зафаќа површина од . Просечниот годишен проток изнесува . Најголемо количество вода има во пролет, а најмало кон крајот на летото. Во април 2010 година забележан е голем помор на риби во реката.

## Галерија


Опеничка Река кај Горно Лакочереј (1).jpg|Мост преку реката во Горно Лакочереј
Опеничка Река кај Горно Лакочереј (2).jpg|Реката во Горно Лакочереј
Опеничка Река кај Горно Лакочереј (3).jpg|Реката во Горно Лакочереј
Долно Лакочереј, Охридско (13).jpg|Мост преку реката во Долно Лакочереј
Долно Лакочереј, Охридско (11).jpg|Мост преку реката во Долно Лакочереј
Опеничка Река кај Орман (1).jpg|Мост преку реката во Орман
Опеничка Река кај Орман (2).jpg|Реката во Орман


## Наводи

Категорија:Реки во Македонија
Категорија:Охридско Езеро
Парламентарни избори во Шри Ланка (2010)

**Парламентарните избори во [[Шри Ланка]]** се одржале на 8 април и 20 април 2010 година. Граѓаните кои имале право на глас избрале вкупно 255 пратеници. Право на глас имале 14,088,500 граѓани на земјата кои гласале на вкупно 11.102 избирачки места. Изборите биле првите по завршувањето на граѓанската војна во земјата.

Главните партии кои се бореле за мнозинство во парламентот биле партијата на претседателот Махинда Раџапакса, Обединета народна партија за слободна алијанса. Главна опозициска партија била Партијата на Обединетите нации на Сарат Фонсека. Според очекувањата, партијата на претседателот освоила мнозинство во парламентот со 144 пратенички места. Најголемата опозициска партија освоила 60 места.. Партијата на претседателот сепак успеала да обезбеди двотретинско мнозинство, потребно за промена на уставот.

## Наводи

Категорија:Избори во Шри Ланка
Избори
Категорија:Избори во 2010
РК Работнички

**РК Работнички** - ракометен клуб од Скопје. Клубот се натпреварува во Супер лигата. Клубот своите домашни натпревари ги игра во Спортско рекреативниот центар Кале.

## Историја
Ракометниот клуб Работнички бил формиран во 1948 година. Работнички заедно со екипата на РК Пелистер претставуваат најстари ракометни клубови во Македонија. Се натпреварувал во Првата Југословенска лига, но подоцна западнал во тешки проблеми кои довеле до распад на клубот.

Во 2009 година клубот бил повторно активиран. Во август 2013 година, по повод 65 години постоење на клубот, за првпат во Скопје бил одржан ракомет на плажа во организација на РК Работнички и Град Скопје. Во 2014 година, за идната сезона, клубот напреднал во Супер Лигата. Во јули 2015, за новата сезона новиот претседател на клубот - Ристо Чокрев најавил поголеми засилувања при клубот би бил поголем конкурент во Супер Лигата. Набргу потоа пристигнале новите засилувања меѓу кои и неколку репрезентативци. Таа сезона 2015/16, Работнички стигнал до плејоф фазата и завршил на последното шесто место. Следната сезона, Работнички не освоил ниту еден натпревар во елитатата и отпаднал во Првата лига. Но Работнички во сезоната 2017/18 не пријавил екипа во вториот по ранг натпреваруња во Македонија. Во сезоната 2018/19, Работнички во Првата лига - Група 1 завршил на првото место и обезбедил пласман во Плејофот на Првата лига. Во Плејофот завршил како вицепрвак и добил право во баражот за унапредување кој го добил и бил унапреден повторно во Супер лигата.

## Успеси
***[[Македонска републичка ракометна лига]] :**
::**Првак (5):**1950, 1954, 1956, 1958, 1963.
* Куп на Македонија
::**Првак (2):** 1960,1977.
***[[Куп на Југославија во ракомет|Куп на Југославија]] :**
::**Вицепрвак (1):**1959/60.

## Галерија

Податотека:Rk-rabotnicki.jpg|Старото лого на клубот

## Наводи

## Надворешни врски
* РК Работнички на Facebook

Работнички
Работнички
Игњат Крстевски

**Игњат Крстевски** (,  – , ) — македонски градежен инженер, вонреден професор на Градежниот факултет во Скопје од 1972 до пензионорањето во 1977 година. Предавал по предмети од областа проектирање и градење железници. Дипломирал во Белград во 1934 година. Пред доаѓањето на Факултетот во 1964 година, тој работел на изградба на пруги и на одговорни места во железниците.

## Библиографија
Напишал неколку книги, меѓу кои и учебници за предметите Железници и Тунели.
* *Железници*,  1971&nbsp;г.
* *Тунели*,  1976&nbsp;г.

## Наводи

Категорија:Луѓе од Пожаране
Категорија:Македонски инженери
Категорија:Македонски универзитетски професори
Категорија:Југословенски инженери
Категорија:Југословенски универзитетски професори
Културен живот (списание)

thumb|180px|Насловна на списанието од почетоците

**Културен Живот** е македонско списание за култура, уметност и општествени прашања, месечен орган на Културно-просветната заедница на Македонија и излегува по 10 броја годишно. Првиот број на списанието се испечатил во Скопје во ноември 1956 година. Прв главен уредник бил Перо Коробар, а одговорен уредник Мето Јовановски. Извесен период главен уредник бил и Душко Калиќ (јули 1957 – септември 1959). Најдолго го уредувал Борис Вишински како главен уредник (од ноември  1959), а потоа како главен и одговорен уредник. Списанието објавува статии, поезија, проза, ликовни прилози, интервјуа и посебни прилози од драмската литература од домани и странски автори.

## Наводи

Категорија:Македонски списанија
Нокт

thumb|Нокти од прсти од раце.
thumb|Нокти од прсти од нозе.

**Ноктите** се тврда рожеста обвивка на врвот на прстите од рацете и нозете. Ноктите се најкарактеристичен елемент од анатомијата на човековото тело, но ретко може да се пронајдат и кај некои примати, но не и кај останатите цицачи. Ноктите се слични, по функција и облик, со канџите и шепите од птиците и останатите животни. Ноктите на прстите и нозете се создадени од тврда белковина наречена кератин, белковина од која се создадени роговите на животните.

## Делови

Делот на ноктот кој се наоѓа во внатрешноста на кожата се нарекува корен, а веднаш до него се наоѓа матрицата. Останатиот дел од ноктот се нарекува плоча, под плочата се наоѓа лежиштето на ноктот. Од преодот од корен кон плоча се наоѓа полумесечеста бела зона која се нарекува лунула.

## Поврзано
* Прсти
* Рака
* Нога
* Анатомија на човекот
* Маникир
* Педикир

## Наводи

Категорија:Покривен систем
Категорија:Анатомија на горните екстремитети
Категорија:Анатомија на долните екстремитети
Културна Македонија

**Културна Македонија** бил прв весник за култура во слободна Македонија. Се издавал во Битола во периодот од 15 мај 1944 до 5 јануари 1945 година. Директор бил Кирил В.Ташков, а одговорен уредник Душко Хр. Константинов. Објавени се вкупно три броја. Во третиот број како директор е наведен Методија Лепавцов, а уредници
Ташков и Константинов. Содржел општообразовни и написи од минатото на Битола, забавни содржини и хумор. Уште во првиот број, во написот **„Соединен народ - светла иднина“** се залага за обединета Македонија: *„Македонскиот народ не бара чуждо, туку сака да ги обедини сите свои земји кај што живејат Македонци и кај што тупка македонско срце. Со тој идеал в срце денес треба да живеј секој Македонец“*.

## Наводи

Категорија:Македонски списанија
Категорија:Македонија во НОБ
Категорија:Појавено во 1944 година во Македонија
Џорџ Гејлорд Симпсон

**Џорџ Гејлорд Симпсон** (;  — ) бил американски палеонтолог, специјалист за изумрени цицачи и нивните меѓуконтинентални миграции.

## Работа

Симпсон веројатно е највлијателниот палеонтолог од дваесеттиот век. Во 1949 година го вовел поимот синтетичка теорија на еволуцијата, што значи теорија која ги обединува принципите на наследувањето, изразени во законите на Мендел и еволуционото учење на Чарлс Дарвин. Неговиот придонес за оваа теорија е изразен во книгите ,,Tempo and Mode in Evolution‘‘ (1944) и ,,Principles of Classification and a Classification of Mammals‘‘ (1945).

Интересно е да се забележи восхитувањето на Симпсон за теоријата на точкест еквилибриум која се појавила во 1944 (Симпсон го вовел поимот квантна еволуција) и демитологизирањето на фактот дека еволуцијата на коњите одела линеарно, со современиот коњ како нејзин краен резултат.

Симпсон бил професор по зоологија на Колумбискиот универзитет и куратор на одделот по геологија и палеонтологија во Американскиот природонаучен музеј во Њујорк од 1945 до 1959 година.

Од 1959 до 1970 Симпсон бил куратор на Музејот по споредбена зоологија на Харвард.

## Награди

* Медал на Дарвин

## Цитати

## Книги

* *Attending Marvels* (1931)
* *Mammals and Land Bridges* (1940)
* *Tempo and Mode in Evolution* (1944)
* *The Meaning of Evolution* (1949)
* *Horses* (1951)
* *Evolution and Geography* (1953)
* *The Major Features of Evolution* (1953)
* *Life: An Introduction to Biology* (1957)
* *Principles of Animal Taxonomy* (1961)
* *This View of Life* (1964)
* *The Geography of Evolution* (1965)
* *Penguins* (1976)
* *Concession to the Improbable* (1978)
* *Splendid Isolation* (1980)
* *The Dechronization of Sam Magruder* (посмртно објавена новела, 1996)

## Наводи


## Надворешни врски

* George Gaylord Simpson — full and comprehensive biography by L. F. Laporte
* George Gaylord Simpson  — biographical sketch from The Stephen Jay Gould Archive
* George Gaylord Simpson — a short biography from the PBS *Evolution* website
* George Gaylord Simpson Papers, American Philosophical Society. 

Категорија:Американски биолози
Категорија:Еволуционисти
Категорија:Родени во 1902 година
Категорија:Починати во 1984 година
Категорија:Носители на Националниот научен медал
Категорија:Наградени од Националната академија на науките на САД
Категорија:Странски членови на Кралското друштво
Категорија:Апсолвенти на Јејл
Категорија:Членови на Баварската академија на науките
Категорија:Членови на Американското филозофско друштво
Прст

**Прст** е дел од органите рака и нога и кој се користи за манипулција и чувство за допир кај човекот и приматите. Нормално, човекот има пет прсти на секоја рака и нога, со исклучок на вродените мани и губењето прсти. На раката секој прст има свој назив, за разлика од прстите на нозете, па така има палец, показалец, среден прст, домал прст и мал прст. Секој прст содржи голем број нерви и крајни рожести завршетоци познати како нокти кои служат за заштита на врвовите на прстите.

## Прстот како тема во уметноста и во популарната култура
* „Прсти“ — песна за деца на хрватскиот поет Григор Витез.
* „Прсти“ — кус расказ на македонскиот писател Ѓоко Здравески од 2019 година.
* „Четирите прсти“ (српски: *Четири прста*) - песна на српскиот поет Јован Јовановиќ-Змај.
* „Прстите на Васе“ — песна на македонскиот поет Васил Куноски.
* „Прсти“ — песна на македонскиот поет Глигор Поповски.
* „Студени прсти“ (хрватски: *Hladni prsti*) - песна на хрватската рок-група Азра.
* „Прстите на Каролина“ (англиски: *Carolyn's fingers*) - песна на британската музичка група *[[Cocteau Twins]]*.
* „Зора на розовите црвени прсти“ (англиски: *Dawn of the rose red fingers*) - песна на Никола Коџабашија и групата Фолтин од 2011 година.
* „Вкочанети прсти“ (англиски: *Sticky Fingers*) - албум на британската рок-група Ролинг Стоунс (*Rolling Stones*) од 1971 година.
* „Скршени прекрстени прсти“ (англиски: *Severed Crossed Fingers*) — песна на американската музичарка *[[St. Vincent]]* од 2014 година.
* Стиф литл фингерс (англиски: *Stiff Little Fingers* = „Вкочанети мали прсти“) — северноирска панк-рок група, основана во 1977 година.
* „Прсти прсти“ - песна на македонската група Фолтин од 2005 година.
* „Девет прсти на тебе“ (англиски: *9 Fingers On You*) - песна на американската рок-група *[[Shudder To Think]]*.

## Поврзано
* Рака 
* Нокт
* Нога

## Наводи

## Користена литература

* 
* 
* 

Категорија:Анатомија на горните екстремитети
Категорија:Анатомија на долните екстремитети
Џими Кенет Џонсон

thumb|Џими Кенет Џонсон.
**Џими Кенет Џонсон** (роден ), со прекар "Супермен" даден од страна на колегата-возачот Марк Мартин, е американски автомобилски тркач од Ел Кахон, Калифорнија. Џонсон ја започна својата кариера во NASCAR 1996 година и во моментов вози 48 Lowe's/Kobalt Tools шевролет импала, ко-сопственост на Рик Хендрик и неговиот тимски колега Џеф Гордон, управувана од Hendrick Мотоспорт. Џонсон е четири пати сериски шампион на NASCAR спринт, а во 2009 година стана единствениот возач кој победил на четири последователни Спринт првенства. Тој во 2009 е избран за спортист на годината од страна на Асошиетед Прес, потоа 2009 NASCAR спринт куп сериски возач на годината, а сметан е за "возач на декадата" на 2000-тите години.

## Надворешни врски

* Team Lowe's Racing: Jimmie Johnson's official web site
* NASCAR.com: Jimmie Johnson
* Jimmie Johnson on FoxSports
* The Jimmie Johnson Foundation
* Career statistics at racing-reference.info

Категорија:Американски спортисти
Категорија:Родени во 1975 година
Категорија:Живи луѓе
Допинг (полуспроводници)

::*Ова статија е [[Википедија:Што е никулец?|никулец]]. Кликни на „уреди“ за да ја прошириш статијата.*

Во полуспроводничката индустрија, **допингувањето** е намерно внесување нечистотии во крајно чист (познат како *интринсичен*) полусспроводник за да му се изменат електричните својства. Нечистотиите коишто се додаваат зависат од видот на полусспроводникот и од посакуваниот резултат. Лесно до средно допираните полуспроводници се викаат *екстринсични*. Кога полусспроводникот е допиран до толкав степен што се однесува повеќе како сспроводник отколку полусспроводник, таквиот полусспроводник се вика *дегенериран*.
## Потекло на поимот
Зборот „допинг“, во контекст на полуспроводничката технологија, потекнува од францускиот глагол „doper“ со значење „додава примеси“. Од ист корен е и зборот „допинг“, употребуван во спортски контекст.

Категорија:Физика
Хортус

**Хортус** било македонско списание на Хортикултурното здружение на Македонија. Обработувало стручно-научни теми од областа на секторите на украсните растенија, обликувањето и уредувањето на пејзажите, парковите и зелените простори. Излегувало од 1986 до 2001 година, период во кој се објавени 20 броја на списанието.

## Наводи

Категорија:Македонски списанија
Категорија:Престаноци во 2001 година во Македонија
Категорија:Поранешни организации во Македонија
Црвена Ѕвезда (весник)

**Црвена Ѕвезда** бил македонски весник, орган на Македонската ослободителна организација (МОО) за Воденскиот округ. Тоа е прв весник на македонски јазик (воденски дијалект, но со грчка азбука) во Егејскиот дел на Македонија. Излегувал во периодот од летото 1942 до октомври 1943 година. Го уредувал Вангел Ајановски-Оче, а насловната страница ја илустрирал Гркот Андреас Андроникас. Бил умножуван на шапирограф на илегалната техника на Окружниот комитет на КПГ за Воденско. Објавени се повеќе од 20 броја, во тираж до 150 примероци. По забраната на МАО од страна на КПГ, весникот престанал да излегува.

## Наводи

Категорија:Грчки весници
Категорија:Грчка граѓанска војна
Категорија:Егејска Македонија
Македонски Архивист

thumb|220pxpx|Македонски Архивист
**Македонски Архивист** било списание на Сојузот на друштвата на архивските работници и архивите во Македонија. Излегувало повремено и со поголеми паузи. Се печатело во периодот од 1972 до 1991 година во Скопје. Објавувало прилози од областа на архивистиката, дејноста на ДАРМ и неговите подрачни одделенија, историски извори и сл. Прв главен уредник бил Тодор Талески, а потоа Милош Константинов од 1982 година. Објавени се вкупно 19 броја.

## Наводи

Категорија:Македонски списанија
Самофинансирање

**Самофинансирање** е финансирање кое деловните субјекти го вршат од сопствени извори на средства.

## Внатрешни извори на самофинансирање
Внатрешни извори на самофинансирање се оние кои деловниот субјект како самостоен правен субјект ги создава во работењето било со амортизација на основните средства и долгорочните пласмани, со долгорочни резервирања, или со акумулирана нето-добивка за себе .

* *Амортизацијата* e економска појава со која се изразуваат трошоците на основните средства во процесот на репродукција.
* *Наплата на главицата на долгорочни пласмани* e деловниот субјект, понекогаш, кога има вишок на финансиски средства на жиро-сметката може тој вишок да го пласира, да го позајми на рок подолг од една година со камата.
* *Акумулирана нето-добивка* е нето финансиски резултат што деловниот субјект го остварил во текот на деловната година. При акумулирање на целокупната нето-добивка за зголемување на сопствениот капитал,нето-добивката во целост претставува извор на самофинансирање. Нето-добивката се распределува, само оној дел од нето-добивката што го акумулира за финансирање на растот и развојот, било за резервен капитал, претставува извор на самофинансирање.

## Надворшени извори на самофинансирање

Надворшени извори на самофинансирање - правни и физички субјекти коишто обезбедуваат средства за финансирање на деловните субјекти, а нивниот домицил е вон претпријатието.

* *Емисија на акции* е чин на финансирање на деловниот субјект, така што, од една страна, се јавуваат акционери  а од друга страна се јавува деловен субјект.На стопанскиот субјект му се потребни финансиски средства и  врши емисија на акции. На ваков начин финансиските средства од акционерите доаѓаат на жиро-сметката на деловниот субјект.
* *Трајните влогови од трети лица* се наоѓаат најголема примена во претпријатијата што не се акционерски т.е еден вид на ортачки претпријатија во кои две физички лица воспоставуваат ортачки однос и вложуваат свои средства било како основен капитал, било како капитал што ќе го потикнат развојот.
* *Вложувања на капитал од сопствениците на инокосни претпријатија* се јавува кај инокосните претпријатија т.е кај кои сопственик е поединец. 
* *Продажба на долгорочни обврзници [http://mk.wikipedia.org/wiki/Обврзница] над номиналната вредност* е кога претпријатието може да купи акции по номинална вредност, а да ги продава по продажна т.е повисока вредност.Разликата меѓу номиналната и продажната вредност на обврзниците претставува извор на самофинансирање.

## Предности на самофинансирањето
* бесплатен облик на финансирање
* доказ за  кредитна способност;
* поголема финансиска независност и флексибилност .

## Недостатоци на самофинансирањето
* тешкотијата која настанува при покривањето на краткорочните и долгорочните потреби на деловните субјекти со парични средства кои можат да се обезбедат по пат на самофинансирање;
* финансиските средства од изворите на самофинансирање се поекономични од туѓите извори на средства а со тоа можат да бидат вложени и во помалку рентабилни проекти, што не е оправдано за развојот на земјата;
* порастот на цената на производите и услугите.

## Наводи
Стапало

**Стапало** — дел од органот нога. Стапалото се наоѓа на самиот крај од ногата и служи за држење на тежината на единката, како и за движење и рамнотежа на телото. Стапалото е составено од поголем број на коски и нерви и секое стапало при нормален развој има пет прсти. Во зависност од видот на единката, прстите завршуваат со нокти, канџи или шепи. Анатомски гледано, стапалото е сложена структура на нерви, мускули, крвни садови и коски кои овозможуваат нормална функција на истото.

## Скелет на стапалото

Скелетот на стапалото има значајна улога во статиката и динамиката на човечкото тело. На долната страна од стапалото се забележуваат два свода: надолжен и напречен. Тие му даваат еластичност на стапалото, а воедно ја олеснуваат неговата статика и динамика.

Скелетот на стапалото е составен од 26 коски поделени во три групи:
а)коски на коренот од стапалото
б)коски на докоренот и
в)коски на прстите од стапалото.

## Надворешни врски

* Анатомски илустрации 

Категорија:Анатомија на долните екстремитети
Наум Манивилов-Преспански

**Наум Манивилов - Преспански** (, Ресенско,  – , ) — македонски поет.

## Животопис
Манивилов - Преспански е роден во преспанското село Љубојно на 18 јули 1934 година. Завршил средно образование. Работел како новинар во весникот „Млад Борец“. Член на ДПМ од 1960 година. Неговата поезија, иако прекината со прераната трагична смрт, оставила силен печат во тогашната развојна етапа на македонската лирика; таа е исполнета со младешки жар и копнеж за слободен израз.

## Библиографија
* *Преспа*, Ск., 1961; 
* *Ноќен патник*, Ск., 1963 – посмртно.
* *Ноќен патник*, Ск., 1963 – посмртно.
* *Песна за мојата пролет*
* *Шарени квадрати*
* *Нешто од нештата во нас*
* *Мала ботаника*
* *Задоцнета пролет*
* *Игра на малите нешта*
* *Автопортрет*

## Наводи

Категорија:Македонски поети
Категорија:Луѓе од Љубојно
Категорија:Членови на ДПМ
Подлактица

**Подлактицата** е дел од органот рака кој се наоѓа помеѓу лактот и рачниот зглоб. Подлактицата е составена од две големи коски кои се наречени палечна коска и улна. Помеѓу овие две коски се наоѓа мембарана која ги поврзува. Подлактицата е покриена со кожа, додека на предниот дел се наоѓаат влакна што не се толку застапени на задниот дел. На подлактицата се наоѓаат нерви, крвни садови и силни мускули што помагаат при нормалното функционирање на раката.

## Коски
* Палечна коска
* Улна

## Наводи

## Поврзано
* Рака
* Лакот
* Надлактица
* Дланка

Категорија:Анатомија на горните екстремитети
Лакот

**Лакот** или **лакт** е дел од органот рака кој ги спојува подлактицата и надлактицата и се наоѓа во средината на раката. Лакот е составен од три коски кои се спијуваат: хумерусот од надлактицата и полупречникот и улната од подлактицата.

## Наводи


## Поврзано
* Лакт (мерка) — стара марка
* Рака
* Подлактица
* Надлактица

 

Категорија:Анатомија на горните екстремитети
Рамо

**Рамото** е дел од органот рака кој ја спојува истата со остатокот од телото. Рамото е составено од три коски: клавикула, скапула и хумерусот од надлактицата. Покрај коските, тука има и силно равиени мускули кои овозможуваат нормално функционирање на раката, како и голем број крвни садови и нерви. Рамото мора да е флексибилно за да не пречи при нормално движење на раката, како и да е доволно силно да ја издржи физичката активност во која може да e инволвирана раката.

## Наводи

## Поврзано
* Рака
* Надлактица
* Клучна коска

## Надворешни врски

* Видео на рамо во движење
* Модели на движење на рамо и рака. 

Категорија:Анатомија на горните екстремитети
Неутрална теорија за молекуларната еволуција

**Неутралната теорија за молекуларната [[еволуција]]** е теорија која вели дека најголемиот број на мутации на молекуларно ниво имаат неутрален карактер во однос на природната селекција. Како последица на ова, голем дел од внатревидовата менливост или варијација (особено кај малите популации) се објаснува со случајниот дрифт на мутантните алели (кои се неутрални или делумно неутрални), а не со дејството на природната селекција.

Теоријата била разработена од страна на Мото Кимура при крајот на 1960-тите години. Теоријата на неутрална еволуција се согласува со фактот на постојаната честота на востановување на мутациите на молекуларно ниво, што дозволува, на пример, да се проценува времето на дивергирање на видовите.

Теоријата за неутрална еволуција не ја оспорува клучната улога на природната селекција во развитокот на живиот свет на Земјата. Се води дискусија за пропорцијата на мутации кои имаат адаптивно значење.

## Создавање на теоријата

Изучувајќи го степенот на аминокиселински замени (супституции) во белковините, Кимура обратил внимание на несоодветството на податоците добиени и порано - Џон Холдејн: степенот на замена на геномот на потомството кај цицачите ја зголемила оценката на Холдејн за неколку стотици пати. Се покажало дека за да се одржи постојаната бројност на популацијата при истовремено зачувување на мутантните замени од страна на природната селекција, кои се појавуваат со таква висока честота (степен), секој родител би морал да остава околу 22 000 потомци.

Методот на електрофореза дозволил да се открие полиморфизмот на белковините. За 18 случајно избрани локуси од *[[Drosophila pseudoobscura]]* со средна хетерозиготност, која се однесува за даден локус, сочинувале 12 %, а процентот на полиморфни локуси бил 30 %. Според Франциско Ајала, во генофондот на природните популации од различните видови организми, полиморфни се 20-50 % од локусите. За објаснување на популациониот полиморфизам, Роналд Фишер разработил модел на балансирачката селекција основан на селективната предност на хетерозиготите. Во исто време нивото на хетерозиготност кај мнозинството организми се проценувал на околу 7-15 %. А бидејќи во популацијата има илјадници алели кои даваат полиморфни белковини, невозможно е да се утврди дали сите тие имаат адаптивна вредност. Во 1957 година, Холдејн покажал математички дека во популацијата не можат да се заменуваат истовремено повеќе од 12 гени со подобро адаптирани алели без нејзината репродуктивна бројност да опадне до нула.

Сите овие истражувања го поттикнале Кимура да мисли дека поголемиот дел од нуклеотидните супституции мораат да бидат селективно неутрални и фиксирани со случаен дрифт. Соодветните полиморфни алели во популацијата одржуваат рамнотежа меѓу мутацискиот притисок и случајната селекција. Сето ова било изложено од страна на Кимура во неговата прва публикација по неутрална еволуција, која била така наречена по неутралноста во однос на природната селекција. Понатаму се појавила цела низа на статии од Кимура, меѓу кои и соавторски, а и обопштувачка монографија.

Категорија:Еволутивна биологија
Притока

[десно|220п|мини|[Треска, притока на реката Вардар]]
[десно|мини|220п|[Пфинц, десна притока на реката Рајна во Баден-Виртемберг, Германија]]
**Притока** е река или поток кој се влева во поголема „матична“ река. Притоката по дефиниција не се влева директно во езеро, море или океан. Притоките и матичната река играат улога на одвод на површинските води и подземни води во еден слив, носејќи ја водата кон морето или друга голема водна површина.

**[[Устие]]** е место каде што се среќаваат две или повеќе водни површини, но зборот најчесто се употребува во контекст на притоки.

Обратна од притоката е растоката - река која скршнува од матичната во свој ракав и тече засебно. Тие најчесто се среќаваат кај речните делти.

## Терминологија
Поимите „десна притока“ и „лева притока“ се употребуваат за положбата на притоката во однос на текот на матичната река, гледајќи низводно.

## Подредување и броење
Во орографијата, притоките се подредуваат по редослед на текот, почнувајќи од онаа најблиску до изворот, за завршувајќи со онаа најблиску до речната делта.
 	
Според Штралеровиот редослед распоредот на притоките во хиерархија на притоки од „прв“, „втор“, „трет“ и „виш“ ред, со тоа што притоките од првиот ред се најмалите. На пример, една притока од втор ред има две или повеќе притоки од прв ред кои се соединуваат и ја сочинуваат притоката од втор ред.

## Поврзано
* Растока
* Естуар
* Устие
* Речна делта


Категорија:Водни патишта
Категорија:Реки
Мери Селест

**„Мери Селест“** или **„Небесна Марија“** (англиски: *Mary Celeste*) — американски трговски брод што бил откриен во декември 1872 година напуштен во Атлантскиот Океан. Денес не е целосно потврдено како екипажот и патниците исчезнале од бродот, иако на денот на неговото откривање времето било мошне поволно и целиот екипаж бил искусен и добро упатен во морепловството. Последното отпловување на бродот било кон Гибралтар кога бродот поминал еден месец на море и имал залиха од храна и вода за шест месеци. Целиот товар на бродот при откривањето бил недопрен, па дури и личните работи на екипажот и патниците сè уште стоеле каде тие ги оставиле. Екипажот и патниците не се повеќе никогаш видени и денес случајот со „Мери Селест“ е една од најголемите поморски мистерии во светот.

Судбината на екипажот е предмет на шпекулации од различен вид. Теориите се движат од алкохолно предозирање, преку подводни земјотреси па сè до вонземски појави. Често има и предлози кои се слични со хипотетичките објаснувања на исчезнати бродови во Бермудскиот Т
риаголник. Денес, името *Мери Селест* често се поврзува со мистериозни бродски појави и таканаречени бродови-духови.

## Хронологија
* 1861 – бил изграден „Амазон“ во Нова Шкотска, Канада
* 1867 – онеспособен во бура во близина на Глејс Беј, Нова Шкотска
* 1869 – поправен и продаден на американски сопственик. Преименуван во „Мери Селест“
* 1872 – отпловил од Њујорк до Џенова на 7 ноември
* 1872 – последен запис во дневникот на капетанот од 24 ноември
* 1872 – последен запис на камен од бродот на 25 ноември
* 1872 – бродот бил пронајден напуштен на 4 декември

## Посада
### Екипаж

### Патници


Image:Benjamin_Briggs_captain_of_Mary_Celeste.jpg|Капетан Бенџамин Бригс
Image:Sarah_Briggs_wife_of_Benjamin.JPG|Сара Бригс
Image:Sophia_Briggs_daughter_of_Benjamin.JPG|Софија Бригс
Image:Albert_Richardson_first_mate_Mary_Celeste.JPG|Алберт Ричардсон


## Наводи

## Додатни информации
* *The Saga of the Mary Celeste: Ill-Fated Mystery Ship*, Stanley T. Spicer - ISBN 0-88999-546-X
* *The Bermuda Triangle Mystery Solved*, Lawrence David Kusche - ISBN 0-87975-971-2
* *Ghost Ship: The Mysterious True Story of the* Mary Celeste *and her Missing Crew*, Brian Hicks - ISBN 0-345-46391-9
* *The "Mary Celeste"*, John Maxwell - ISBN 87-15-01118-6

## Надворешни врски

* Слики и видео за Мери Селест
* Project Gutenberg – Капетанот на Полстар од Сер Артур Конан Дојл 
* Откривање на бродот на BBC
* Слики и видео за бродот на NUMA 
* Изјавата на Џ. Хабакук Џефсон од Сер Артур Конан Дојл 
* Film "Бродот фантом" (1936) на Archive
* Вистинската приказна за Мери Селест на Smithsonian Networks 

Категорија:Поморски мистерии
Категорија:Американски бродови
Македонско-руски односи

**Македонско-руски односи** — надворешни односи меѓу Република Македонија и Руската Федерација. Овие односи се одликуваат со високо ниво на соработка меѓу двете земји.

[мини|лево|180п|Македонскиот претседател [Ѓорѓе Иванов и рускиот претседател Димитриј Медведев на парадата за Денот на слободата во Москва во 2010 година]]

Русија ја признала Република Македонија на 4 август 1992 година, по една година откако земјата прогласила независност од Југославија во септември 1991 година. Русија била првата голема сила во светот која ја признала независноста на Македонија под нејзиното уставно име — Република Македонија, факт кој е многу ценет во Македонија. Дипломатски односи биле воспоставени на 31 јануари 1994 година. Помеѓу 1994 и 2009, Македонија и Русија потпишале над 40 спогодби.

На 6 октомври 1994 година, Владата на Руската Федерација донела Одлука за трансформирање на Претставништвото на Русија во Скопје, во Амбасадата на Руската Федерација во Република Македонија. На 27 јануари 1998 година Претседателите на Руската Федерација и на Република Македонија, во Москва, ја потпишале Декларацијата за пријателство и соработка меѓу двете земји. На 22 мај 2002 година, во Битола бил свечено отворен Почесен конзулат на Руската Федерација.

По повод 65-годишнината од победата во Големата татковинска војна, македонскиот претседател Ѓорге Иванов на 9 мај 2010 година бил во посета на Москва каде се сретнал со рускиот претседател Димитриј Медведев.

Една од најголемите руски инвестиции во Македонија е Лукоил.

## Наводи

## Надворешни врски
* Амбасада на Руската Федерација во Република Македонија
Дикотиледони

десно|thumb|200px|Двата ембрионални (зародишни) листови - котиледони се разликуваат од останатите.
**Дикотиледоните** () или **магнолиопсидите** (науч. *Magnoliópsida*) се класа на скриеносемени (цветни) растенија.

## Морфолошки одлики

Дикотиледоните се одликуваат по присуството на два зародишни листови (котиледони) во ембрионот (оттука и името). Кај нив, за разлика од монокотиледоните, спроводните снопчиња се распоредени во прстен, а меѓу дрвесината (ксилемот) и флоемот се наоѓа посебно творно ткиво — камбиум, кој го дава секундарниот раст; листовите, по правило, се со мрежеста нерватура; бројот на цветните составни делови е 4 или 5-кратен. Односно, цветот е 4- или 5-член. Коренчето на ембрионот обично станува главен корен способен за долготраен опстанок; лиската е најчесто расчленета, а нејзините рабови испапчени или назабени. Меѓу дикотиледоните се среќаваат растенија со нетипични одлики, а понекогаш и со некои признаци кои се покарактеристични за монокотиледоните.

## Систематика
[thumb|150п|десно|Градба на [семето на дикотиледоните: a — обвивка, b — ендосперм, c — котиледони (дел од ембрионот), d — ембрион.]]
### Според [[Група за истражување на филогенијата на скриеносемените растенија|APG]]

:Palaeodicots
:Magnoliids
:Basal eudicots
:Rosids
::Basal rosids
::Eurosids I
::Eurosids II
:Asterids
::Basal asterids
::Euasterids I
::Euasterids II

### Според Кронквист

:Magnoliidae
:Hamamelidae
:Caryophyllidae
:Dilleniidae
:Rosidae
:Asteridae

## Наводи
Ламаркизам

**Ламаркизам** — еволуциска концепција основана на теоријата од почетокот на XIX век на Жан Батист Ламарк во трактатот ,,Филозофија на зоологијата‘‘.

Погледите на Ламарк се многу тешки за разбирање бидејќи се основаат на неколку концепции од XVIII век кои се совршено неинтерпретативни во рамките на современата наука (како прва концепција - создавање на материјата од страна на Бог, што претставувало пасивен почеток, и природата како поредок и енергијата потребна за нејзиното постоење; концепцијата на пет елементи од кои најзначајна улога игра етерот во форма на ,,тенки флуиди‘‘ кои циркулираат во органските тела; одрекувањето на постоење на нервниот систем и полово размножување кај ,,нижите животни‘‘ итн.). Во врска со ова, современиот ,,ламаркизам‘‘ ги спомнува овие концепции само во општи црти. Во поширока смисла, како ламарксистички се однесуваат различни еволуциони теории (главно создадени во XIX и првата третина од XX век), во кои како главна движечка сила на еволуцијата (менувањето на видовите) го сметаат внатрешниот стремеж на организмите кон совршенство. По правило, најголемо значење во ваквите теории му се придава и на влијанието на ,,увежбаноста (разработеноста)‘‘ и ,,неувежбаноста (млитавоста)‘‘ на органите на нивната еволуциска судбина, бидејќи се смета дека увежбаноста или неувежбаноста можат да се предадат на потомството.

Тезата на ламаркизмот за наследувањето на стекнатите измени (варијации) предизвикала најмногу спорови кои продолжуваат и денес. Во втората половина на XX век, ламаркизмот бил компромитиран во руското професионално општество благодарение на тоа што Трофим Денисович Лисенко, чии методи биле во спротивност со претставите на повеќето биолози, го поддржувал гледиштето блиско на ламаркизмот (т. н. ,,советски творечки дарвинизам‘‘). Како и да е, и во денешно време некои научници продолжуваат да настапуваат со ламарксистички концепции. Како најзначајни обиди вредни да се спомнат се оние на австралискиот имунолог Д. Стил, кој верува дека трансплантацијата на ткива подобро се објаснува со ламарксистичките позиции.

## Поврзани содржини

* Лисенкоизам

## Надворешни врски

* Проблемите на еволуцијата  
* Во генетиката има револуција: се покажува дека благопријатните признаци се предаваат на наследството  

Категорија:Еволуциони концепции
Eazy-E

**Ерик Лин Рајт** ( - ) познат под неговиот прекар **Изи-И** (Eazy-E), беше американски рапер и продуцер од Комптон, Калифорнија. Тој се смета дека го пронашол поджанрот на рапот,  *gangsta rap* (гангстерски рап). Изи стана познат со групата N.W.A, а подоцна и како соло-артист.

Изи-И е познат по неговиот низок глас како на момче и неговите текстови фокусирани на уличниот живот и бандите, вклучувајќи оружје, дрога, секс и омраза кон полицијата. Изи бил домаќин на радио емисија на радиото ККБТ, во Лос Анџелес.

## Животопис
### Рани години
Ерик Рајт е син на Ричард и Кејти и се родил на 7 септември 1964 година, во Комптон, Калифорнија, предградие на Лос Анџелес. Татко му работел како поштар, а мајка му како директорка во училиште. Ерик бил избркан од средно училиште бидејќи продавал дрога. Тој бил член на бандата „Крипс“ кај Кели Парк кога бил тинејџер, а подоцна ширум градот.

### Ruthless Records, N.W.A и ''Eazy-Duz-It'' (1987-1991)
Во 1987 г., искористувајки ги парите кои ги собрал од продавање дрога, Изи заедно со Џери Хелер ја основале издавачката куќа „Рутлес Рекордс“ (*Ruthless Records*). Кога ќе се придружат Д-р Дре и Ајс Кјуб на Рутлес, Изи заедно со нив ја формира групата N.W.A. Подоцна дошле Ди-Џеј Јела и Арабски Принц. Во овј период, Рутлес го издава албумот *N.W.A and the Posse* во 1987, а подоцна најуспешниот албум *Straight Outta Compton* во 1988. Еден месец подоцна, Изи го издава својот прв соло албум „*Eazy-Duz-It*“. Албумот се продал во 2 милиони копии, кој ја добил титулата „d*ouble platinum album*“. Во овој албум биле сингловите *We Want Eazy* и *Eazy-Er Said Than Dunn*. Приота му помагале и останатите членови на *N.W.A*, пример текстовите му ги пишувал Ајс Кјуб.

### Крај на ''N.W.A''. и конфликт со Д-р Дре (1991-1994)
Недоразбирања околу парите предивикале да N.W.A се распадне во 1991 година. Другите членови мислеле дека Изи и и Џери Хелер крадат пари од групата. Ајс Кјуб прв ја напуштил групата како последица од тоа, и ја напишал песната *No Vaseline*, во која ги навредува N.W.A. Подоцна, поради истата причина, Д-р Дре ја напуштил групата и ќе ја основа издавачката куќа *Death Row Records*. Оттогаш Изи-И и Д-р Дре почнале да пишуваат песни во кои се навредуваат еден кон друг. Најпознати такви се *Real Mothafucking G's* на Изи-И и *Fuck Wit Dre Day* на Д-р Дре.

### Болест и смрт (1995)
На 16 март 1995, Изи отишол во болницата „Седарс Синаи Медикал Центар“ во Лос Анџелес. Тој мислел дек аима астма, а всушност бил болен од ХИВ вирус. Тој наскоро им кажал на обожавателите дека е болен. На 26 март 1995, во околу 6:35 часот по тихоокеанско време, Изи починал. Тој имал 31 година. Истата недела пред да умре, тој се смирил со Д-р Дре и Ајс Кјуб и за последен пат се упатил кон своите обожаватели.

## Дискографија
* 1988: *Eazy-Duz-It*
* 1992: *5150: Home 4 tha Sick* 
* 1993: *It's On (Dr. Dre) 187um Killa* 
* 1995: *Str8 off tha Streetz of Muthaphukkin Compton* (посмртно)
* 2002: *Impact of a Legend* (посмртно)

## Наводи

## Надворешни врски
* 
* NWA World 
* ''Ruthless Records'' на мрежата ''MySpace''

Категорија:Хип-хоп
Категорија:Американски рапери
Приклучување на Македонија кон ЕУ

**Приклучувањето на [[Република Македонија|Македонија]]** кон ЕУ е на агендата за идното проширување на европската унија уште од 22 март, 2004 година, кога е поднесена апликацијата за прием во унијата. На 9 ноември, 2005 година, Европската комисија на Македонија решила да ѝ додели статус на кандидат. Така, на 17 декември, 2005 Претседателството на Европскиот совет во Брисел на Македонија ѝ доделило статус на кандидат за членство во Европската Унија. Следејќи го примерот на сите земји членки кои го поминале процесот на приклучување, бргу по доделувањето на кандидатскиот статус, државите ги започнале преговорите за приклучување. Сепак, поради низа проблеми во надворешната политика, пред сè спорот со името со соседна Грција,  Почетокот на преговорите беше официјално започнат на 19 јули 2022 година.

## Хронологија на односите со ЕУ

### Процес за визна либерализација
На 1 јануари, 2008 договорот за визна либерализација помеѓу Македонија и ЕУ стапува на сила. Македонија ги започнува преговорите за визна либерализација со ЕУ во февруари, 2008 и е додадена на листата на безвизни државајни на 19 декември, 2009, дозволувајќи на своите граѓани да влезат во шенген-зоната, како и во Бугарија, Кипар и Романија без виза и само со биометриски пасоши.

## Спорови
Од осамостојувањето на Република Македонија од Југославија, Македонија се соочува со низа проблеми во внатрешната и надворешната политика. Еден од главните проблеми во внатрешната политика на земјата е односот со малцинските заеднци. Така, Република Македонија, по конфликтот од 2001 година, мирот го одржува главно со спроведувањето на Охридскиот договор, според кој етничките Албанци добиле големо автономно управување. Премиерот Никола Груевски изјавил дела земјата ќе биде спремена да се приклучи кон унијата во 2012 или 2013 година. Сепак, ЕУ не се сложува околу наведениот период. На 17 декември 2005 година, Европскиот совет ја поздравила земјата за нејзините достигнувања во спроведувањето на поголем број на реформи (Критериумите од Копенхаген, Стабилизација и асоцијација, Охридскиот договор).

Најголемиот проблем на земјата околу започнувањето на преговори со ЕУ е спорот со името со соседна Грција. Грција го отфрла името Македонија бидејќи според неа, тоа имплицира територијални амбиции кон сопствената територија на Грција односно северниот дел на провинцијата Македонија. Поради тоа, ЕУ земјата ја нарекува "*Поранешна Југословенска Република Македонија*" (*ФИРОМ*). Решавањето на проблемот со името станало услов за пристапување кон унијата. Грција, постојано потврдува дека ќе го искористи своето право да го блокира пристапот без претходно да биде најдено решение, односно изјавува дека ќе употреби вето, исто како што го употребила при блокадата на земјата за влез во НАТО пактот. Други позначајни тешкотии со кои се среќава *Република Македонија* е остварувањето на европски стандарди на владеење на правото и економијата.

## Напредок на преговорите
Во тек е скрининг процесот и не се отворени поглавјата за преговарање.

## Наводи

## Надворешни врски
* Република Македонија на патот кон ЕУ


Македонија
Кила

thumb|250px|Деца од западна Африка со дијагноза „''umbilical hernias''“

**Кила** или **хернија** () е испупчување (испакнување) на перитонеумот надвор од стомачната шуплина, во која можат да бидат и делови на стомачните органи. Надворешната кила се испупчува низ стомачниот ѕид под кожата низ преформирани отвори (килна врата) или низ отвори настанати од повреда, операција и сл. Испупчениот дел на перитонеумот (килна вреќа) поминува низ вратата или каналот на килата, и во него како содржина се наоѓаат стомачните органи, најчесто црева, стомачната кошулка (марама) и др.

Кај внатрешната кила килната врата и вреќа се наоѓаат во самата стомачна шуплина и не излегуваат надвор од неа.

Природена кила се создава заради мани во развојот на некои делови од телото (на пр. кила кај папочната врвца, природена препонска кила и др.), додека во текот на животот кила се стекнува обично заради ненормални анатомски односи на идните килни врати, односно канали. Кила настанува и од силно напнување на стомачните мускули (кашлање, работници-носачи и дувачи на стакло).

Болните, кои боледуваат од кила, често имаат чувство на напнатост и непријатност при одење и станување, патат од обструкции, имаат повремено болки. Со време содржината на килната вреќа сраснува со ѕидот на вреќата, со што се отежнува состојбата на болниот. Во килата можат да се развијат воспалителни промени, може да дојде до застој на столицата и, што е најопасно, компликација на килата, до уклештување. Уклештувањето на килата го загрозува животот и единствено успешно се лечи со итна операција. Излегувањето на килната содржина може да се спречи со појас за кила (брахериј). Килата успешно се лечи со оперативно отстранување на килната вреќа и пластично покривање на килната врата, односно канал. Најчести се препонските кили (hernia inguinalis, т.е. ингвинална кила), феморални кили (кила на надколеницата), потоа папочни кили (кај мали деца и дебели жени), кила на браздата на стомачниот ѕид (вентрална кила), кила на дијафрагмата (хијатална, кила кај која килната вреќа влегува во градната шуплина) и др. Кај лажна кила (hernia spuria) се испупчуваат органите на стомачната шуплина низ отворот на стомачниот ѕид без содејство со перитонеумот. Поимот кила го вклучува и испупчувањето на градните органи низ ѕидот на градниот кош (хернија на торакалниот ѕид), испупчување на мускулите низ отворот на мусклулната обвивка, испупчување на содржината на черепната шуплина низ дефекти во черепните коски и др.

## Дополнителна литература
** Popularni medicinski leksikon, трето дополнето издание, NIP Загреб, 1956, уредник: д-р Ѓорѓе Вукадиновиќ.

## Наводи

## Надворешни врски

* Hernia Resources
* The Hernia Blog
* Hernia Symptoms 
* Sports Hernia: Common Misdiagnosis 
* Hernia:The World Journal of Hernia and Abdominal Wall Surgery 

;Слики

* Hernia Types and Classifications 
* Photos of Hernias

Категорија:Болести
Категорија:Акутна болка